สถานการณ์น้ำลุ่มเจ้าพระยา มีปริมาณน้ำต้นทุนอย่างจำกัด ขอทุกภาคส่วนใช้น้ำตามแผน ลดเสี่ยงขาดแคลนน้ำ
สถานการณ์น้ำลุ่มเจ้าพระยา มีปริมาณน้ำต้นทุนอย่างจำกัด ขอทุกภาคส่วนใช้น้ำตามแผน ลดเสี่ยงขาดแคลนน้ำนายทวีศักดิ์ ธนเดโชพล รองอธิบดีกรมชลประทาน เปิดเผยถึง สถานการณ์น้ำในอ่างเก็บน้ำ 4 เขื่อนหลักลุ่มน้ำเจ้าพระยา (เขื่อนภูมิพล เขื่อนสิริกิติ์ เขื่อนแควน้อยบำรุงแดน และเขื่อนป่าสักชลสิทธิ์) ปัจจุบัน(5 มี.ค. 63)มีปริมาณน้ำรวมกัน 9,809 ล้าน ลบ.ม. หรือร้อยละ 39 ของความจุอ่างฯรวมกัน มีปริมาณน้ำใช้การได้รวม 3,113 ล้าน ลบ.ม. หรือคิดเป็นร้อยละ 17 ของปริมาณน้ำใช้การได้ จะเห็นได้ว่าปริมาณน้ำต้นทุนในลุ่มน้ำเจ้าพระยามีน้อย จึงจำเป็นต้องบริหารจัดการน้ำและจัดสรรการใช้น้ำตามแผนฯ อย่างเคร่งครัด เพื่อให้ทั่วถึงและเพียงพอต่อการอุปโภค-บริโภค และการรักษาระบบนิเวศเป็นสำคัญ ในส่วนของปริมาณน้ำสำหรับการเพาะปลูกนั้น จึงมีไม่เพียงพอที่จะสนับสนุนให้มีการเพาะปลูกในพื้นที่ ดังนั้น เกษตรกรที่ทำการเพาะปลูกในพื้นที่ลุ่มเจ้าพระยา ส่วนใหญ่จึงใช้น้ำจากแหล่งน้ำธรรมชาติในพื้นที่ของตนเองในการเพาะปลูก อย่างไรก็ตาม ต้องขอความร่วมมือจากพี่น้องประชาชนและกลุ่มผู้ใช้น้ำทุกภาคส่วน ใช้น้ำตามแผนการจัดสรรน้ำอย่างประหยัดและคุ้มค่ามากที่สุดขณะที่การระบายน้ำยังคงระบายน้ำเขื่อนเจ้าพระยาในอัตรา 80 ลบ.ม.ต่อวินาที เพื่อรักษาระบบนิเวศและผลักดันค่าความเค็มด้านท้ายเขื่อนเจ้าพระยาลงมาจนถึงปากอ่าวไทยส่วนแผนการเพาะปลูกพืชหน้าแล้ง ปี 2562 ที่ได้วางแผนเพาะปลูกพืชทั้งประเทศ รวมทั้งสิ้น 2.83 ล้านไร่ นั้น เฉพาะลุ่มน้ำเจ้าพระยาไม่มีแผนการเพาะปลูกพืชเนื่องจากปริมาณน้ำต้นทุนมีไม่เพียงพอต่อการสนับสนุนด้านการเกษตร แต่จากการสำรวจพบว่าบางพื้นที่ได้ทำการเพาะปลูกพืชนอกแผนฯ รวมเป็นพื้นที่ประมาณ 2.01 ล้านไร่ เก็บเกี่ยวแล้ว 0.64 ล้านไร่